钦定古今图书集成/明伦汇编/官常典/第750卷 > 李萃秀〈子弘祯〉
## 钦定古今图书集成/明伦汇编/官常典/第750卷 > 李萃秀〈子弘祯〉

按《束鹿县志》：“萃秀，字振扬。幼聪慧，里中长者器重之。
弱冠补博士，以家贫，舌耕以供菽水，为兄谋居舍，嫁
二女。天启丁卯，荐贤书，御史吴直考核孝廉，深重其
行谊。崇祯之季，用兵，饷不充足，兵科曹良直南巡过
束鹿，萃秀输米充饷。曹兵科曰：‘尔穷孝廉也，如此也
耶？倘尽如君，不致一人忧社稷矣’。旌其门。壬午筮仕”
山东昌邑县，甫三月，城破，死之。次子诸生弘祯亦从
死。中丞题请恤赠山东按察司佥事，荫一子入监。